«Hos Spaa Konen» Postkort: Fra Nasjonalbibliotekets samlinger 
**Kiromanti**, **kiromantikk** (dannet av gresk *cheir* 'hånd' og *manteia* 'spådom'), **håndlesing**, **håndtydning** eller **håndanalyse** er kunsten «å spå i hånden», det vil si å avlese en persons karaktertrekk og framtid ved å tyde linjer og former i personens hender. Metoden har eldgamle røtter i kultur og folketro, men er en psevdovitenskaplig teknikk som fullstendig mangler vitenskapelig grunnlag.

Historie
--------

«Spåkvinnen», maleri av Caravaggio fra 1594. Originalen er i Kapitolmuseene i Roma.
Håndanalyse har flere tusen år gamle tradisjoner. Teknikken skal være kjent fra Kina og India omkring 2000 f.Kr. Andre mener kaldeerne var de første som praktiserte kiromanti, og at skikken spredte seg til det gamle Egypt og videre til antikkens Hellas. I middelalderen ble håndlesing gjerne knyttet til stjernetydning.

I India er kiromanti fortsatt utbredt, og sigøynere og andre reisende praktiserer kiromanti som betalt tjeneste også i Europa. Seriøs håndanalyse er i tillegg i bruk som moderne overtro blant sannsigere og andre i alternativbevegelsen. Teknikken utøves også som uskyldig underholdning på tivolier og andre steder. 

* The Fortune Teller, maleri av Henry Bacour (1839–1912)*The Fortune Teller*, maleri av Henry Bacour (1839–1912)
* Spåmann som leser i hånden, i Katmandu i Nepal 2013Spåmann som leser i hånden, i Katmandu i Nepal 2013
* Håndanalyse som selskapslek for barn under en halloweenfest i Pensacola i Florida 2008Håndanalyse som selskapslek for barn under en halloweenfest i Pensacola i Florida 2008

Tydning
-------

Noen av linjene i en håndflate ifølge kiromantiske tradisjoner:
  

1. Livslinja   

2. Hodelinja  

3. Hjertelinja  

4. Morallinja (venusbeltet)  

5. Sollinja  

6. *Ligne de Mercure (Line of mercury)*  

7. *Ligne de chance (Line of luck)*

Ifølge dem som tror på metoden, kan spåmenn og -kvinner forutse en persons framtidige skjebne og muligheter ved å se på linjer, mønstre og former i personens hånd eller fingre, særlig håndflatene. En kan angivelig også få kunnskap om personenes fortid, helse og personlighetstrekk ved å studere og tolke hudfolder og andre ytre tegn i hendene. 

De mest interessante linjene i håndflaten anses å være *livslinja*, som ikke viser livslengden men helse og*vitalitet, og* hodelinja*, som avspeiler følelsesliv og personlige forhold.* 

* «Spaa-kort I» Postkort: Mittet & Co. ca. 1920-1925/Nasjonalbiblioteket«Spaa-kort I» Postkort: Mittet & Co. ca. 1920-1925/Nasjonalbiblioteket
* «Spaa-kort II» Postkort: Mittet ca. 1920-1925/ Nasjonalbiblioteket«Spaa-kort II» Postkort: Mittet ca. 1920-1925/ Nasjonalbiblioteket
* «Haandens bjerge» Postkort: Mittet ca. 1920-1925/ Nasjonalbiblioteket«Haandens bjerge» Postkort: Mittet ca. 1920-1925/ Nasjonalbiblioteket

Se også
-------

* Spådomskunst
* Ansiktsanalyse

Referanser
----------

1. 1 2  *Den store danske* om kiromanti
2. 1 2 3  *Store norske leksikon* om «kiromanti»

Eksterne lenker
---------------

* (en) Chiromancy – kategori av bilder, video eller lyd på Commons Rediger på Wikidata
* Søkbar digitalkopi av *Den store boken om håndlesing* (utgitt 1997)
* Søkbar digitalkopi av Henning Hai Lee Yang: *Se fremtiden i dine hender : læren om kiromanti* (utgitt 1995)
* Søkbar digitalkopi av Lise Fredriksen: *Spå i hånden : hva hendene avslører om din karakter* (utgitt 1990)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |